Bingen (Landkreis Cuxhoben)

Bingen () is en Oort, de twüschen de Gemeen Oterndörp (Samtgemeen Land Hadeln) un de Oortschop Olenbrook in de Gemeen Cuxhoben, Landkreis Cuxhoben, Neddersassen, opdeelt is.

 Geografie 

De Oort liggt in de Masch von de Ünnerelv in Hadeln.

De Naveröörd sünd Müggendörp in’n Noordoosten, Schodenbüttel in’n Oosten, Aßel in’n Süüdoosten, dat Süderenn von Olenbrook in’n Süden, Olenbrook in’n Westen un Wehldörp mit’n Hoff Blink in’n Noordwesten.

 Historie 

 Verwaltungsgeschicht 

De Oort hett vör 1852 to dat Kaspelsgericht Westerenn-Oterndörp in dat Land Hadeln tohöört un denn von 1852 bet 1885 to dat Amt Oterndörp. Na 1885 weer dat in’n Kreis Hadeln. 1932 is dat Deel von’n Kreis Land Hadeln worrn un 1977 von’n Landkreis Cuxhoben.

De Oort hett bet 1929 to de Gemeen Westerenn-Oterndörp tohöört. As düsse Gemeen 1929 oplööst worrn is, is en Deel von Bingen an de Stadt Oterndörp kamen un de annere Deel an de Gemeen Olenbrook. De Gemeen Olenbrook is an’n 1. Juli 1972 mit de Gemeenreform in Neddersassen Deel von de Gemeen Cuxhoben worrn. Sietdem billt Olenbrook binnen de Gemeen en Oortschop, to de ok Bingen mit tohöört.

 Inwahnertall 

 Religion 

Bingen is evangeelsch-luthersch präägt un höört to dat Kaspel von de Severus-Kark in Oterndörp.

För de Kathoolschen is de Hillig-Krüüz-Kark in Oterndörp oder de Twölv-Apostels-Kark in Olenwoold tostännig, de siet 2008 to de Karkengemeen St. Marien in Cuxhoben tohöört.

 Weertschop un Infrastruktur 

För Bingen sünd de freewilligen Füürwehrn Oterndörp un Olenbrook tostännig.

 Verkehr 

In de Neegd von Bingen löppt de Kreisstraat 4 langs, de in’n Westen na Olenbrook geiht un in’n Oosten na Oterndörp. Över beide Öörd kann een na de Bundsstraat 73 kamen, de von Olenbrook in’n Noordwesten na Cuxhoben löppt un von Oterndörp in’n Süüdoosten över Neehuus, Kumbarg un Hemmoor na Stood.

De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 1 Cuxhoben liggt so negen Kilometer in’n Westen von Bingen an de B 73.

De nächste Bahnhoff is söss Kilometer wied weg in’n Süüdoosten de Bahnhoff Oterndörp an de Nedderelvbahn von Cuxhoben na Hamborg.

 Scholen 

De Kinner ut Bingen gaht na de Grundschool Olenbrook oder na de Grundschool Oterndörp. Fröher sünd se na de Volksschool in Müggendörp gahn.

 Footnoten 

Curt Heinrich Conrad Friedrich Jansen: Statistisches Handbuch des Königreichs Hannover. Hannover 1824, Sied 58
Friedrich Wilhelm Harseim, Carl Schlüter: Statistisches Handbuch für das Königreich Hannover. Schlütersche Hoffbookdruckeree, Hannover 1848, Sied 156
Die Gemeinden und Gutsbezirke des Preussischen Staates und ihre Bevölkerung. Berlin 1873, Sied 150
Gemeindelexikon für das Königreich Preußen. Auf Grund der Materialien der Volkszählung vom 1. Dezember 1885. Verlag des Königlichen statistischen Bureaus, Berlin 1888, Sied 159
Gemeindelexikon für das Königreich Preußen. Auf Grund der Materialien der Volkszählung vom 1. Dezember 1905. Verlag des Königlichen statistischen Landesamtes, Berlin 1908, Sied 69
Kategorie:Oort
Kategorie:Landkreis Cuxhoben
Kategorie:Oort, dör den en Verwaltungsgrenz löppt